ארגון צופי פלסטין

ארגון צופי פלסטין (בערבית: اتحاد الكشافة الفلسطيني) הוא הארגון האחראי על פעילות תנועת הצופים ברשות הפלסטינית. הארגון משרת בני נוער ברחבי הרשות הפלסטינית. מטה הארגון נמצא ברמאללה והנציב הבינלאומי של הארגון הוא ד"ר פייק ט'הוב. ב-27 בפברואר 2016, ארגון צופי פלסטין קיבל את זכויות ההצבעה הראשונות בארגון הצופים העולמי. בשנת 2017 הוא הפך לחבר מן המניין באגודת המדריכות והצופות העולמית. תנועת הצופים הפלסטינים הוקמה בארץ ישראל בשנת 1912 בבית הספר סנט ג'ורג' בירושלים ונציגי הארגון השתתפו בג'מבורי הצופים העולמי בשנים 1929 ו-1933. הארגון הוכר על ידי ארגון הצופים העולמי בשנת 1945, אך ההכרה בצופי פלסטין בוטלה בשנת 1949 והוחזרה מחדש רק בשנת 1996. בשנת 1948 עם הקמת מדינת ישראל, אלפי פלסטינים עזבו את ישראל והקימו את ארגון צופי פלסטין בגלות. מפני שהכרה מתנועת הצופים העולמית ניתנת רק כשהצופים פועלים בתוך גבולות מדינתם וכשאותה מדינה מיוצגת באו"ם פעלה התנועה ללא הכרה בינלאומית. בשנת 1993, בעקבות הסכמי אוסלו, חזרה תנועת הצופים הפלסטינית לפעילות בשטחי יהודה ושומרון. פלסטין אינה חברה באומות המאוחדות אך בתנועת הצופים העולמית הוחלט לתת אישור זמני לקיומה. לפני שההצעה הובאה להצבעה, יו"ר התאחדות הצופים והצופות בישראל, מוריס זילקה, נתן הצהרה המבקשת מוועידת הצופים העולמית לתמוך בהצעה, נאומו התקבל בתשואות סוערות וכך התקבל ארגון צופי פלסטין לצופים העולמיים באופן חלקי. ב-27 בפברואר 2016, ועדת הצופים העולמית הכירה בארגון צופי פלסטין בתור ארגון הצופים הארצי של הרשות הפלסטינית והוגשה בקשה לוועידת הצופים העולמית ה-41 בבאקו, אזרבייג'ן להצבעה עבור חברות מלאה של הארגון בתנועת הצופים העולמית. גם הפעם, יו"ר התאחדות הצופים והצופות בישראל, עמוס אילני, הצהיר כי צופי ישראל תומכים בחברותו של ארגון צופי פלסטין ומקווים לפעול בשיתוף פעולה למען חברות ושלום. בארגון צופי פלסטין רשומים 18,738 חניכים. 35% מהם שייכים לקבוצות בתי-ספר והשאר לקבוצות דת (אסלאם ונצרות) או קבוצות פתוחות. המוטו הצופי הוא كن مستعدًا, "היה נכון" בערבית. שם העצם לחניך בודד ("צופה") בערבית הוא كشاف. סמל צופי פלסטין משלב אלמנטים של סמל הרשות הפלסטינית. הצופות המדריכות בפלסטין (בערבית: إتحاد الفتيات المرشدات الفلسطيني) היא תנועת נוער לאומית ברשות הפלסטינית ומאז שנת 2005 קיבלה התנועה הכרה מארגון הצופות העולמי (WAGGGS). בתנועת הצופות פועלות נשים בלבד, הן כחניכות והן כמדריכות ואופי הפעילות שונה מהפעילות של תנועת הצופים הבנים בפלסטין. בנוסף לארגון צופי פלסטין, צופי אמריקה (Boys Scouts of America) שולחים לרצועת עזה חניכי צופים הפועלים כ"צופים בודדים" ומתנדבים ברצועה. אתר האינטרנט הרשמי של ארגון צופי פלסטין יהושע בן-חנניה, תנועת הצופים הערבים בא"י, הד-המזרח, 26 במאי 1944 Ahmad Melhem, Century-old Palestinian Scout movement makes comeback, Al-Monitor, ‏2016-07-26 (באנגלית) WOSM welcomes Scouting Antiano and Scouting Aruba, congratulates the Palestinian Scout Association, www.scout.org (באנגלית) Member Organisation - Palestine, WAGGGS (באנגלית) Palestinian Scout Movement Founded in the 4th of January 1912 . Extended to create ( Palestinian Arab Brotherhood Society ) in 1932 .In 1945 the( Palestinian Arab Scout Association ) was established, www.scout.org (באנגלית) SCOUTING IN PALESTINE, web.archive.org, ‏2010-05-03 2014 – Amos Ilani (z“l) (Israel), Jewish Scouts Forum (ב־) WOSM welcomes Scouting Antiano and Scouting Aruba, congratulates the Palestinian Scout Association | WOSM, www.scout.org, ‏2016-02-29 (באנגלית) الكشافة الفلسطينية تفوز بالعضوية الكاملة مع حقوق التصويت في المنظمة العالمية للحركة الكشفية WOSM, web.archive.org, ‏2016-03-22